open-index/open-wikipedia-markdown huggingface dataset:
Владо Поповски (политичар)

:*За правникот и политичарот со истото име и презиме видете [[Владо Поповски]]*

**Владо Поповски - Ладе** (роден во  - , ) — долгогодишен политички работник.

## Животопис
Во својата плодна политичка и професионална кариера тој бил министер без ресор во Владата на Македонија во периодот 2002-2006 година, во два мандати Секретар на Град Скопје и директор на ЈП „Водовод и канализација“.
Во последен период од својата истакната професионална кариера во два мандати, од февруари 2010 година, бил секретар на Општина Карпош. Во последниот период од својата богата политичка кариера бил член на Извршниот одбор и претседавач на Централниот одбор на Граѓанската опција за Македонија - ГРОМ. На 19 јули 2014 година по кратко боледување, на 59 годишна возраст починал во Скопје.

## Наводи

Категорија:Македонски политичари
Категорија:Министри без ресор на Република Македонија
Категорија:Состав на Владата на Република Македонија од 2002
Нојбург

**Нојбург** може да се однесува на:

* Нојбург (Мекленбург) — општина во округот Северозападен Мекленбург, Мекленбург-Западна Померанија
* Нојбург на Ин — општина во округот Пасау, Баварија
* Нојбург на Рајна — општина во округот Гермерсхајм, Рајнска област-Пфалц
* Нојбург на Дунав — град во округот Нојбург-Шробенхаузен, Баварија
* Нојбург на Камел — општина во округот Гинцбург, Баварија
Бенц (Висмар)

**Бенц** () — општина во округот Северозападен Мекленбург, во Мекленбург-Западна Померанија, Германија.

## Наводи

Категорија:Северозападен Мекленбург
Категорија:Општини во Мекленбург-Западна Померанија
Нојбург (амт)

мини|Поглед кон црквата во Нојбург

**Нојбург** () — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Нојбург.

Општинската заедница Нојбург се состои од следниве општини:

# Бенц
# Бловац
# Бојенсдорф
# Хорнсторф
# Крузенхаген
# Нојбург

Категорија:Општински заедници во Мекленбург-Западна Померанија
Атлас (анатомија)

Во анатомијата, **атлас** (C1) е најгорниот (прв) вратен прешлен на ‘рбетниот столб. Тој е наречен според Атлас од старогрчката митологија, бидејќи ја држи главата.

## Опис
Атласот е најважниот пршлен, зашто е одговорен да ја држи главата. Се наоѓа меѓу основата на главата и вториот вратен пршлен. Од едната страна е поврзан со тилните кондили на тилната коска, а од другата страна со вториот вратен прешлен, наречен „аксис“. Тој е тенок и најлесен пршлен во целиот ’рбет, со тежина од околу 15-20 грама. Со негова помош се извршуваат сите движења на главата, а во него се наоѓаат и важни центри за живот. Така, низ него поминува нервот „вагус“ кој ги контролира сите внатрешни органи, како и дел од кранијалните нерви, артерии, вени и лимфни садови.

## Заболувања
Кога атласот не е во својата физиолошка положба, тој врши притисок врз артериите, вените, лимфните садови и нервите што поминуваат низ него, а во таква состојба страда мозокот, бидејќи во него нема доволно кислород, така што целото тело се наоѓа во енергетски дефицит. Притоа, под изместување на атласот се подразбира минимално лизгање од само неколку десетини делови од милиметарот. До изместување на атласот доаѓа поради различни причини, како: генетски предизпозиции, патолошка положба на атласот во текот на ембрионалниот развој, неправилно седење, неправилни навики на вртење на вратот, спортска неактивност, неправилна положба при спиењето, повреди, како и невролошки, ревматолошки, автоимуни заболувања и нарушување на метаболизмот. Дијагнозата се поставува со анамнеза, рендгенско испитување итн. За лекување на проблемите со атласот најчесто се применува физикална терапија, а во поново време и Атлас релакс методот за репозиција на првиот вратен пршлен.

## Наводи

Категорија:’Рбетен столб
Категорија:Коски
Газа

алт=Газа декември 2007 година|мини|'''Газа''' декември 2007 година
**Газа** (غزة) — најголемиот град во Појасот Газа, кој е дел од палестинските територии. Тој се наоѓа на брегот на Средоземното Море и има население од околу 515.000. Голем дел од населението се состои од палестинските бегалци. Градот има долга историја која датира од 2000 година п.н.е. Во градот има голем број на важни објекти од кои се издвојува џамијата „ел-Омари“ од XII век, и црквата „Св. Порфириј“ од IV век.

Тука се наоѓаат поголем број на археолошки наоѓалишта од една долга историја. Меѓу нив се остатоците од манастирот на Свети Иларион, која се простира на површина од два хектари, а беа откриени во 1999 година.

## Поврзано
*Појас Газа
*Палестина

## Надворешни врски
* Службен портал на градот Газа


Категорија:Појас Газа
Категорија:Градови во Палестина
Срцев залисток

**Срцевите залистоци** овозможуваат течење на крвта низ срцето во еден правец.

мини|лево|Отворање и затворање на срцевите залистоци
Кај цицачите постојат четири срцеви залистоци:
* два преткоморно-коморни залистоци: митрален залисток (дволистен или бикуспидален залисток), и тролистен залисток (трикуспидален залисток)
* два полумесечести залистоци: аортален залисток и белодробен залисток.

Категорија:Срце
Усненозаднонепчена согласка

Поимот **усненозаднонепчена согласка** (**лабиовелар**) може да се однесува на:

* усненозаднонепчена согласка како  (a consonant made at two places of articulation, one at the lips and the other at the soft palate)
* лабијализирана заднонепчена согласка како  или  (согласка со споредна творба налик на приближна согласка)
* веларизирана двоуснена согласка како  или  (исто така согласка со споредна творба налин на приближна согласка)
Цизов

**Цизов** () — општина во округот Северозападен Мекленбург, во Мекленбург-Западна Померанија, Германија.

## Наводи

Категорија:Северозападен Мекленбург
21 јули (празници)

}}|background-color:}|background-color:transparent}};"
 |valign="top" align="right"|*
 |Прокопиовден — ден на светецот Прокопиј Ерусалимски
 |-
|}

24 јули
Нојклостер

**Нојклостер** () — град во округот Северозападен Мекленбург, во сојузната покраина Мекленбург-Западна Померанија, Германија. Градот претставува административно седиште на општинската заедница Нојклостер-Варин. Се наоѓа на околу 45 километри од Росток и на околу 20 километри од Висмар.

## Наводи

## Надворешни врски

* Официјална страница 

Категорија:Северозападен Мекленбург
Категорија:Градови во Мекленбург
Категорија:Населени места основани во 1938 година
Пасзе

**Пасзе** () — општина во округот Северозападен Мекленбург, во Мекленбург-Западна Померанија, Германија.

## Наводи

Категорија:Северозападен Мекленбург
Категорија:Општини во Мекленбург-Западна Померанија
Рена (амт)

мини|Поглед кон црквата во Рена

**Рена** () — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Рена.

Општинската заедница се состои од следниве општини:

Категорија:Општински заедници во Мекленбург-Западна Померанија
Рена

**Рена** () — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа 26 километри југоисточно од Либек и 28 километри северозападно од Шверин. Градот претставува административно седиште на истоимената општинска заедница.

## Наводи

## Надворешни врски

* Официјална страница 

Категорија:Северозападен Мекленбург
Категорија:Градови во Мекленбург
Категорија:Населени места основани во 1791 година
Холдорф

**Холдорф** може да се однесува на следниве места во Германија:

* Холдорф (Долна Саксонија) — општина во округот Фехта, Долна Саксонија
* Холдорф (Мекленбург) — општина во округот Северозападен Мекленбург, Мекленбург-Западна Померанија
* Холдорф (Штаргард) — општина во округот Мекленбуршка Езерска Област, Мекленбург-Западна Померанија
Кенигсфелд

**Кенигсфелд** може да се однесува на следниве места во Германија:

* Кенигсфелд (Мекленбург) — општина во округот Северозападен Мекленбург, Мекленбург-Западна Померанија
* Кенигсфелд (Саксонија) — општина во округот Средна Саксонија, Саксонија
* Кенигсфелд (Ајфел) — општина во округот Арвајлер, Рајнска област-Пфалц
* Кенигсфелд (Горна Франконија) — општина во округот Бамберг, Баварија
* Кенигсфелд во Шварцвалд — општина во округот Шварцвалд-Бар, Баден-Виртемберг
Ведендорф

**Ведендорф** () — село и поранешна општина во округот Северозападен Мекленбург, во Мекленбург-Западна Померанија, Германија. Од 1 јули 2011 година е дел од општината Ведендорферзе.

Категорија:Села во Мекленбург-Западна Померанија
Категорија:Поранешни општини во Мекленбург-Западна Померанија
Категорија:Северозападен Мекленбург
Ангелко Чупаров

**Ангелко Аврамов Чупаров** е роден во село Папрадиште, Азот, Велешко, во 1878 година.

Тој беше еден од најпреданите месни организациски дејци. Во есента, 1907 година, по наредба дадена од реонскиот војвода, Михаил Змијата да однесе едно писмо во Велес и да го предаде на градското раководно тело, тргнал од селото Бистрица за град Велес. Но агенти на српската пропаганда соопштуваат на деврието да го стигне Ангелко и да го претресе. Деврието (група турски војници) го престигнуваат Ангелко меѓу селата Чашка и Еловец и бараат од него да го претресат. За писмото да не падне во рацете на власта и да не настанат масовни апсења, Ангелко го голта писмото и се застрелува. Така, на својата служба, умре Ангелко за да го зачува родот и честа на својот тврд мијачки род.

Категорија:Дејци на ВМОРО
Американска Хорор Приказна: Изроди

***Американска Хорор Приказна: Изроди*** е претсојната четврта сезона од серијата ***Американска Хорор Приказна***. Серијата треба да започне со емитување од октомври 2014.

## Приказна
Четвртата сезона ќе се заснова во Јупитер, Флорида. Приказната ќе се центрира на едно од малкуте преостанити шоу-а во Америка кои прикажуваат изроди. Серијата ќе ги прикажува напорите на водичот на изродите (Џесика Лејнг) да го спаси шоуто а воедно и изродите од целосно исчезнување.

## Наводи
Хосе Серпа

**Хосе Родолфо Серпа Перес** (; р. ) — колумбиски професионален друмски велосипедист, кој вози за континенталната екипа Оргуло Антиокењо. Претходно возел за професионалната континентална екипа , во која поминал седум години, до сезоната 2013, како и за UCI World Tour екипата .

Во 2006 година, Серпа ја освоил Американската турнеја на UCI, како и друмската трка на Панамериканските игри.

## Достигнувања

;2001
: 2. Светски велодромски куп - екипна потера
;2003
: Панамерикански игри
::1. Поединечен хронометар
::3. Екипна потера
;2005
: 6. Краен пласман Вуелта а Венецуела
;2006
: 1. **[[Американска турнеја на UCI]]**
:  Панамериканско друмско првенство
:  Средноамерикански и карипски игри - поединечен хронометар
: 1. Краен пласман Вуелта а Венецуела
::1. Етапа 4 (ITT)
: 1. Етапа 6 Вуелта Сиклиста пор ун Чиле Водач
: 1. Етапа 12 Вуелта а Колумбија
: 2. Краен пласман Вуелта ал Тахира
::1. Етапа 7
::1. Етапа 10
::1. Етапа (ITT)
: 6. Краен пласман Тур де Лангкави
::1. Етапа 4
::1. Етапа 5
;2007
: 1. Етапа 5 Вуелта ал Тахира
: 2. Краен пласман Тур де Лангкави
::1. Етапа 8
:  Панамерикански игри - медисон
: 4. Краен пласман Вуелта а Венецуела
: 5. Краен пласман Вуелта Сиклсита пор ун Чиле Водач
;2008
: 1. Краен пласман Класико Сиклистико Банфоандес
::1. Етапа 6
::1. Етапа 7
: 1. Етапа 9 Вуелта а Венецуела
: 1. Етапа 6 Тур де Лангкави
: 4. Краен пласман Тур де Сан Луис
;2009
: 1. Краен пласман Тур де Лангкави
::1. Етапа 5
::1. Планински пласмна
: 3. Краен пласман Тур де Сан Луис
::1. Етапа 4
: 1. Етапа 7 Вуелта а Венецуела
;2010
: 1. Етапа 2 Сетимана интернационале ди Копи е Бартали
: 1. Етапа 4 Сетимана Сиклистика Ломбарда
: 2. Краен пласман Тур де Сан Луис
: 2. Меморијал Марко Пантани
;2011
: 1. Џиро дел Фриули
: 1. Етапа 1б (ТТТ) Сетимана интернационале ди Копи е Бартали
: 2. Краен пласман Тур де Сан Луис
::1. Етапа 2
: 2. Краен пласман Џиро дела Провинција ди Реџо Калабрија
: 2. Краен пласман Џиро ди Сардења
;2012
: 1. 20п Краен пласман Тур де Лангкави
::1. Етапа 5
::1. Етапа 6
::1. 20п Планински пласман
: 5. Краен пласман Тур де Сан Луис
;2014
: 1. Трофео Лаигвелја

### Распоред на резултатите на Гранд Тур

СО = се откажал; — = не учествувал

## Наводи

## Надворешни врски

* 
* 
* Профил на ''Cycling Base'' 

Категорија:Родени во 1979 година
Категорија:Колумбиски велосипедисти
Категорија:Живи луѓе
Категорија:Велосипедисти на Летните олимписки игри 2008
Категорија:Олимписки велосипедисти на Колумбија
Категорија:Велосипедисти на Летните олимписки игри 2004
Шлагсдорф

**Шлагсдорф** () — општина во округот Северозападен Мекленбург, во Мекленбург-Западна Померанија, Германија.

## Наводи

Категорија:Северозападен Мекленбург
Категорија:Општини во Мекленбург-Западна Померанија
Шенбергер Ланд

мини|Поглед кон музејот во Шенбер

**Шенбергер Ланд** () — општинска заедница во округот Северозападен Мекленбург, во Мекленбург-Западна Померанија, Германија. Седиштето на општинската заедница е во Шенберг.

Општинската заедница Шенбергер Ланд се состои од следниве општини:

# Дасов
# Грибен
# Грос Зимц
# Локвиш
# Лидерсдорф
# Менцендорф
# Ниндорф
# Родухелсторф
# Шенберг
# Зелмсдорф

Категорија:Општински заедници во Мекленбург-Западна Померанија
Дволистен залисток

**Дволистен залисток**, познат како и **митрален**, **бикуспидален** или **лев преткоморнокоморен залисток** е срцев залисток кој се наоѓа помеѓу левата срцева преткомора и левата срцева комора. Се нарекува митрален поради неговиот облика на митра. Изграден е од два листа.

За време на дијастола, дволисниот залисток се отвора и ја полни левата комора со крв. За време на систола дволисниот залисток се затвора и на тој начин овозможува крвта да продолжи да тече кон аортата и спречува да се врати кон левата преткомора.

Категорија:Срце
Лидерсдорф (Мекленбург)

**Лидерсдорф** () — општина во округот Северозападен Мекленбург, во Мекленбург-Западна Померанија, Германија.

## Наводи

Категорија:Северозападен Мекленбург
Дасов

**Дасов** () — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа на Балтичкото Море, 20 километри источно од Либек и 2 километри јужно од Либек-Травеминде.

## Наводи

## Надворешни врски

* Официјална страница 
* Замок Литгенхоф 

Категорија:Северозападен Мекленбург
Категорија:Градови во Мекленбург
Категорија:Населени места основани во 1938 година
Грос Ниндорф

**Грос Ниндорф** може да се однесува на следниве места во Германија:

* Грос Ниндорф (Холштајн) — општина во округот Зегеберг, Шлезвиг-Холштајн
* Грос Ниндорф (Мекленбург) — село и поранешна општина во округот Лудвигслуст-Пархим, Мекленбург-Западна Померанија
Ниндорф

**Ниндорф** може да се однесува на следниве места во Германија:

* Ниндорф (Мекленбург) — општина во округот Северозападен Мекленбург, Мекленбург-Западна Померанија
* Ниндорф на Штекниц — општина во округот Војводство Лауенбург, Шлезвиг-Холштајн
* Ниндорф кај Беркентин — општина во округот Војводство Лауенбург, Шлезвиг-Холштајн
* Ниндорф (Хоенвештет) — општина во округот Рендсбург-Екернферде, Шлезвиг-Холштајн
* Ниндорф (Мелдорф) — општина во округот Дитмаршен, Шлезвиг-Холштајн
* Ниндорф (Хамбург) — четврт во округот Ајмсбител, Хамбург
* Гребс-Ниндорф — општина во округот Лудвигслуст-Пархим, Мекленбург-Западна Померанија
Шенберг (Мекленбург)

**Шенберг** () — град во округот Северозападен Мекленбург, во сојузната покраина Мекленбург-Западна Померанија, Германија. Се наоѓа на 16 километри источно од Либек и 7 километри од Дасовското Езеро. Градот претставува административно седиште на општинската заедница Шенбергер Ланд.

## Историја

Првото официјално спомнување на градот Шенберг било во 1219 година, а кратко подоцна станал резиденција на Епископијата Рацебург.

Шенберг бил окупиран од Црвената армија и станал дел од Источна Германија. Во близина на железничката станица во градот се наоѓаат советски гробишта.

## Збратимени градови

Шенберг е збратимен со следниве градови:

*  Рацебург, Шлезвиг-Холштајн, Германија, од 1990
*  Фергеланда, Шведска, од 2005

## Наводи

## Надворешни врски

* Официјална страница

Категорија:Северозападен Мекленбург
Категорија:Градови во Мекленбург
Агрон

**Агрон** (250 п.н.е. - 231 п.н.е.) — илирски крал од 3 век п.н.е. 
Агрон го наследил престолот на Ардијанското Кралство од неговиот татко Плеурат II. Се истакнал како способен владетел, успевајќи да ги обедини илирските племиња и да го скрши отпорот на поедини племенски водачи. Како последица на ова, создал моќно кралство кое било најраспострането во тоа време. Со своите брзи и лесно подвижни галии- либурните, Илирите агресивно делувале по грчките колонии на Јадранското Море, така што ги зазеле островите Хвар и Крф и го блокирале островот Вис, поради што и почнале недоразбирањата со Римската држава. Всушност, Ардијанското Кралство на Агрон се простирало на најголемиот дел од историското подрачје Илирија.

Во 231&nbsp;г.пр.н.е. македонскиот крал Деметриј II, побарал воена помош од Агрон во борбата со Етолците, заради нивното освојување на градот Медион. Агрон му притекнал на помош со 5000 војници и 1000 бродови. Во текот на ноќта, Илирите ненадејно ги нападнале Етолците и извојувале одлучувачка победа. Со себе понеле голем воен плен, а Агрон бил толку среќен поради победата, што поради прекумерното конзумирање на вино починал во 231 година п.н.е.

Агрон бил оженет двапати. Првата жена му се викала Тритеута со која го имал синот Пинес. Втората и многу попозната е Теута, која како маќеа на Пинес, станала негов регент и фактички таа владеела со Ардијанското Кралство во наредните години.

## Поврзано
* Илирски владетели
* Теута

## Наводи

Категорија:Илирија
Категорија:Родени во непозната година
Трилече

**Трилече** или **торта со три [[млеко|млека]]** (шпански: *torta de tres leches*), или **[[леб]] со три [[млеко|млека]]** (*pan tres leches*), е сунѓереста торта - во некои рецепти, и путереста торта - натопена во три вида на млеко: млеко во прав, кондензирано млеко и суров крем.

Кога путерот не се користи, на трилечето е многу лесна торта, со многу воздушни меурчиња. Оваа посебна текстура е таква, бидејќи нема влажна содржина, и покрај тоа што е натопена во мешавина на три типа на млеко.

## Популарност и потекло
Трилечето е најпопуларно во Средна и Јужна Америка, Северна Америка и многу делови на Карибите. Потеклото е спорно, но сепак идејата за создавање торта натопена во течност најверојатно е од средновековно европско потекло, слична на тортите како што се британската *Трифл*, и италијанското *[[Тирамису]]*, кои го користат овој метод. Рецепти за натопени десерти беа забележани во Мексико во почетокот на 19 век, веројатно резултат на големиот меѓукултурен пренос што се одржа меѓу Европа и Америка. Рецептите се појавија од страна на компанијата *[[Нестле]]* која ги етикетира во 1940 година, што може да ја објасни широката распространетост на популарноста на тортата низ Латинска Америка, бидејќи компанијата создаде подружници во Аргентина, Чиле, Куба, Мексико и Венецуела во 1930 година.

## Поврзано
*Торта
*Колач
*Десерт

Категорија:Торти
Категорија:Јадења
Категорија:Слатки
Категорија:Десерти
Исландски саги

**Исландските саги** (исландски: Íslendingasögur) - исто така познати како семејни саги - се прозна историја во која најчесто се опишуваат настаните што се случувале во Исланд во 10-ти и почетокот на 11 век, за време на т.н. Доба на сагата. Тие се најпознатите примероци на исландска литература.

Исландските саги се литературен феномен на тринаесеттиот и четиринаесеттиот век. Тие се фокусирани на историјата, особено на генеалошката и семејната историја. Тие се одраз на борбата и конфликтот кој настана во рамките на општествата на втората и третата генерација на исландски доселеници.

Авторите на овие саги се непознати. Научниците веруваат дека една, *Егилсовата сага* е напишана од **Снори Стурлусон**, потомок на еден од хероите на сагата, но тоа останува неизвесно и несигурно. Стандардната модерна верзија на исландски саги е позната како *Íslenzk fornrit*.

## Поврзано
*Исланд
*Среден век
*Литература

## Надворешни врски
*Íslendinga sögur - оригинални текстови
*Sagnanet- фотографии од оригинални ракописи

Категорија:Исланд
Категорија:Историја на Исланд
Категорија:Исландска култура
Категорија:Средновековна книжевност
Несреќа на Air Algerie

**5017 на „Air Algerie“** — редовен меѓународен патнички лет од Уагадугу, Буркина Фасо до Алжир, кој исчезнал во Северен Мали на 24 јули 2014. Неидентификуван алжирски службеник тврди дека авионот се срушил, додека „Air Algerie“ изјави дека авионот се срушил во близина на Тилемси. Авионот бил директен лет од „Air Algerie“ со цел да обезбеди дополнителен капацитет за време на летната сезона. 
На 25 јули 2014 година францускиот претседател Франсоа Оланд изјавил дека нема преживеани.

## Патници и екипаж
Од вкупно 116 патници на авионот, 50 биле французи. Според портпаролката на СЕПЛА, сојуз на шпански пилоти, шесте членови на екипажот биле шпанци, според Swiftair.

## Очигледна несреќа
Авионот полетал од аеродромот Уагадугу во 01:07 по месно време (UTC) на 24 јули 2014. Планирано било да слета на аеродромот Хуари Бумедине во Алжир во 05:10. Министерот за транспорт на Франција Фредерик Кувилиер изјавил дека авионот исчезнал некаде над Северен Мали. Во 09:56 на 24 јули, „Air Algerie“ започнале потрага по авионот. Според портпаролот на француската армија, два француски орбени авиони се приклучиле во потрагата по исчезнатиот авион долж веројатната рута.

### Извештаи за остатоците
Француските сили пријавиле дека откриле остатоци од авионот во областа помеѓу Гао и Кидал, во пустинска област која е тешко достапна.
Претседателот на Мали Ибраим Бубакар Кејта изјавил дека остатоци биле пронајдени во северните пустини на земјата помеѓу Агелхок и Кидал. Генералот Гилберт Диндир од армијата на Буркина Фасо изјавил деа остатоци од авионот се наоѓаат во регионот Госи на Мали, 50 километри северно од границата со Буркина Фасо.

## Наводи

## Надворешни врски
*
* Información Incidente Aéreo / Aviation Incident Information( ). Swiftair. 

Категорија:Воздухопловни насреќи
Категорија:Авионски несреќи во 2014
Питер Селерс

**Питер Селерс** (;  - ) — британски глумец и комичар. Најпознает е по улогата како инспектор Клузо во серијалот филмови „Пинк Пантер“, но и по улогите во филмовите, „Д-р Стрејнџлав“, „Лолита“ и „Добре дојдовте, господине Ченс“. Глумицата Бети Дејвис еднаш за него рекла „тој не е глумец, тој е камелеон“.
Селерс славата ја стекнал на BBC со радио комедијата „Гун Шоу“. Се женел четири пати и имал три деца од свовите први два брака. Приватниот живо на Селерс бил исполнет со превирање и кризи, како и емоционални проблеми и земање различни супстанци.

## Наводи

## Надворешни врски

* Официјално мрежно место 
* 
* 

Категорија:Еврејски комичари
Категорија:Заповедници на Редот на Британската Империја
Категорија:Добитници на Златен глобус
Руди Молар

**Руди Молар** (; р. ) — француски професионален друмски велосипедист, кој вози за UCI World Tour екипата .

## Кариера

Молар поминал пет години со  пред да се пресели во  во 2017 година. Во текот на пет години со , Молар освоил етапа на Тур ди Лимузен 2015. Исто така, настапил на Тур де Франс 2013, каде завршил на 73 место и на 51. место во 2014 година.

### ФДЖ (2017–денес)
#### 2017

Молар завршил на 16. место на Париз-Ница и на 24. место на Трката околу Баскија во неговата прва сезона со . Имал одлична форма на пролетните класици, завршувајќи осми на Флеш Валон и на 17. место на Лиеж-Бастоњ-Лиеж. Бил вклучен во почетниот состав на  на 100. издание на Џиро д’Италија и на Тур де Франс.

#### 2018

Молар ја отворил сезоната 2018 со трето место на Тур Ла Прованс и на Тур ди О Вар. Негова следна трка била Париз-Ница, на која успеал да ја освои шестата етапа. Нападнал во завршниот километар и успеал да се одвои од групата. Молар завршил на 15. место на крајот на трката. Возел на пролетните класици и ја продолжил својата форма; завршил 15. на Амстел Голд Рејс, 13. на Флеш Валон и 26. на Лиеж-Бастоњ-Лиеж.

Како подготовка за Тур де Франс, возел на Критериум ди Дофине и на националното друмско првенство, каде завршил на шестото место. Негов најдобар резултат на Тур било 14. место на етапата 16. Една недела по Тур де Франс, завршил на 11. место на Класика де Сан Себастијан. На крајот на август започнал на Вуелта а Еспња и успеал да ја преземе водечката маичка на петтата етапа, откако бил во бегство цел дел. Ја носел маичката четири дена пред да ја изгуби на деветтата етапа.

## Достигнувања

;2011
: 3. Национално хронометарско првенство под 23 години
: Европски првенства под 23 години
::6. Друмска трка
::9. Хронометар
: 10. Светско хронометарско првенство под 23 години
;2012
: 1. 20п Планински пласман Тур де л’Ен
: 3. Краен пласман Тур ду Геводан
;2013
: 9. ГП де ла Вил де Лил
: 10. Краен пласман Тур ду Геводан
;2014
: 4. Краен пласман Трка околу Луксембург
::1. 20п Пласман за млад возач
: 9. Париз-Троа
;2015
: 3. Краен пласман Тур ди Лимузен
::1. Етапа 3
: 3. Тур ди Ду
: 5. Краен пласман Трка околу Луксембург
: 6. Класик Ла Дром
: 9. Гран при де ла Сом
: 9. Гран при де Валони
;2017
: 8. Флеш Валон
;2018
: 1. Етапа 6 Париз-Ница
: 3. Краен пласман Тур Ла Прованс
: 3. Краен пласман Тур ди О Вар
;2019
: 5. Краен пласман Тур Ла Прованс
: 7. Краен пласман Париз-Ница
: 9. Краен пласман Тур ди О Вар
: 10. Џиро ди Ломбардија
;2020
: 7. Краен пласман Париз-Ница

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1989 година
Категорија:Живи луѓе
Категорија:Француски велосипедисти
Категорија:Луѓе од Глезе
Кеплер-421b

**Кеплер-421b** — вонсончева планета со најдолгата позната година од планетите што преминуваат, иако орбитата не е долга како кај планетите кои се откриени преку непосредно снимање, или како кај планетите кои се откриени со помош на методот на радијална брзина.

Планетата минува преку површината, или преминува, околу сопствената ѕвезда гледано од Земјата и се потребни 704 Земјени денови за да се направи една орбита, и со тоа ја има најдолгата година позната за која и да е вонсончевата планета која опреминува. (За споредба, Земјата кружи околу Сонцето еднаш на секои 365 дена, додека на Марс му се потребни 780 дена.)

Кеплер-421b, која е со големина слична на Уран, е на далечина од 1.000 светлосни години од Земјата во соѕвездието Вага. Беше забележана од телескопот Кеплер, кој беше поставен во орбита во март 2009 година за да ги најде планетите кои минуваат преку површините на сопствените ѕвезди со што предизвикуваат минимални затемнувања на сјајноста на ѕвездата кога минуваат пред неа.

## Наводи

## Користена литература
* The Longest Year, Phil Plait, Slate, July 23, 2014
* New Exoplanet Has the Longest Year Ever Discovered, July 23, 2014 at 2:15:00 PM by Niko Vercelletto, Popular Mechanics
* Astronomers discover exoplanet with longest known year, Anthony Wood, July 23, 2014, Gizmag
* First Exoplanet Discovered Beyond the “Snow Line”, by Shannon Hall on July 22, 2014, Universe Today
* Transiting Exoplanet With Longest Known Year Discovered By Kepler Mission , July 22, 2014, RedOrbit
* Discovery of a Transiting Planet Near the Snow-Line, David M. Kipping, Guillermo Torres, Lars A. Buchhave, Scott J. Kenyon, Christopher E. Henze, Howard Isaacson, Rea Kolbl, Geoff W. Marcy, Stephen T. Bryson, Keivan G. Stassun, Fabienne A. Bastien

Категорија:Вонсончеви планети откриени во 2014 година
Категорија:Вонсончеви планети
Игрите на гладните (филм)

**Игрите на гладните** () — американски филм, режиран од Гери Рос а заснован на книгата *Игрите на гладните* од Сузан Колинс. Филмот е првото остварување во тројната литературна франшиза. Главните улоги ги толкуваат Џенифер Лоренс и Џош Хачерсон.

## Приказна

Приказната е заснована во пост-апокалиптичка држава наречена Панем, која е поделена на дистрикти (реони). Главниот град на Панем е Капитол, а Панем е опкружен со 12 дистрикти. Секоја година од секој дистрикт се бираат по две жртви, таканаречени трибути. Се бираат по два трибути од секој дистрикт, момче и девојче, кои се форсирани да се борат да преживеат во арена сè со цел угледните луѓе од Капитол да бидат забавувани а со тоа и воедно да се задоволат потребите на Капитол. Откако Прим Евердин ќе биде одбрана како трибут на 74. годишни игри, нејзината сестра Кетнис Евердин ќе се пријави како волонтер сè со цел да ја заштити сестра си.

## Глумечка екипа

* Џенифер Лоренс, во улога на Кетнес Евердин.
* Џош Хачерсон, во улога на Пита Меларк.
* Лиам Хемсворд, во улога на Гејл Хаутом.
* Вуди Харелсон, во улога на Хејмич Абернати.
* Елизабет Бенкс, во улога на Ефи Тринкет.
* Лени Кравиц, во улога на Сина.
* Стенли Тучи, во улога на Цезар Фликермен.
* Доналд Сатерленд, во улога на Сноу.
* Вес Бентли, во улога на Синека Крејн.
* Вилоу Шиалдс, во улога на Примроуз Евердин.

## Маркетинг, издавање и заработка

Првиот трејлер за филмот беше издаден на 29 август 2011. Филмот беше закажан за официјална премиера на 23 март 2012. Филмот не беше прикажуван во македонските кина. На денот на премиерата, филмот заработил $67,263,650. Кината го прикажувале филмот сè до септември истата година, така што филмот успеал да заработи конечна бруто заработка од вкупно $691,247,768, односно 31,434,492,249 денари. 41% од бруто заработката, филмот ја здобил во странските кина односно заработил $283,237,076. Со оглед на тоа дека буџетот за филмот 	$78,000,000.00 односно 3,547,050,000 денари а заработил 31,434,492,249 денари, филмот се смета за *најпрофитабилното филмско остварување за 2013*. Остварувањето успеало да му донесе на студиото вкупна заработка од 27,887,442,249 денари.

## Продолжение

После успехот на првиот филм, Лајансгејт најави дека продолжетокот на првото филмско остварување, насловено како ***Игрите на гладните: Раѓање на огнот***, треба да ја доживее својата премиера во ноември 2013.

## Наводи

## Надворешни врски
* 
* 
* 
* 
* ''The Hunger Games''  at The Numbers

Категорија:Филмови на англиски јазик
Категорија:Американски научнофантастични филмови
Категорија:Психолошки трилери
Категорија:Американски филмови
Категорија:Филмови со Доналд Сатерленд
Категорија:Филмови на Lions Gate Entertainment
Категорија:Филмови од 2012 година
Кеплер-22b

**Кеплер-22b** — вонсончева планета која кружи околу ѕвездата од спектрална класа G Kepler-22. Сместена е на околу 600 светлосни години од земјата во соѕвездието Лебед. Била откриена од страна на вселенскиот телескоп Кеплер на Наса во 2011 година и е првата позната планета која преминува преку површината на ѕвездата.
## Откривање и набљудување
Првиот премин на планетата пред сопствената ѕвезда бил набљудуван на третиот ден на научните операции на Кеплер на 12 мај 2009.

Третиот премин бил забележан на 15 декември 2010 година. Дополнителни податоци за потврда биле обезбедени од вселенскиот телескоп Спитцер и копнените набљудувања.

Потврдата за постоењето на Кеплер-22b била објавена на 5 декември 2011 година.

## Наводи

Категорија:Вонсончеви планети
Категорија:Вонсончеви планети откриени во 2013 година
Категорија:Лебед (соѕвездие)
Категорија:Вонсончеви планети откриени во 2011 година
Нагорна аорта

**Нагорната аорта** е почетниот нагорен дел од аортата. Нагорната аорта е долга околу 5 сантиметри. Таа започнува од левата срцева комора и продолжува со лакот на аортата.

## Гранки
Единствени гранки на нагорната аорта се левата и десната срцева артерија, кои поаѓаат од нејзиниот корен. Овие артерии се нутритивни крвни садови на срцето.

Категорија:Артерии
GU Риби b

**GU Риби b** (**GU Psc b**) — непосредно снимена масивна планета придружник на ѕвездата GU Риби, со необично голема орбита од 2000 ае (3×1011 км) , и привидно аголно растојание од 42 лачни секунди. Планетата е со метоположба со ректасцензија од  и деклинација од  на растојание од .

## Особености

Орбиталниот период околу сопствената ѕвезда (која е 1/3 од масата на Сонцето) или времето потребно за да направи една „година“, ќе изнесува приближно 163.000 години. Станува збор за гасовита планета во соѕвездието риби, на растојание од 155 светлосни години од нашиот Сончев Систем, и се проценува дека има маса од меѓу 9 и 13 Јупитерови маси, и температура на површината од 1000 келвини

Станува збор за релативно млад ѕвезден систем дел од подвижното јато AB Златна Рипка, околу 30 млади ѕвезди кои потекнуваат од истиот молекуларен облак со старост од 100 милиони години, и е единствената најдена планета од овој вид од испитуваните 90 ѕвезди.

## Откривање

Планетата ја открила меѓународна екипа на астрономи предводени од Мари Ев-Нод од универзитетот на Монтреал во Квебек, преку заемно набљудување од телескопите на опсерваторијата „Џемини“, ОММ, CFHT и опсерваторијата Кек . Огромното растојание на планетата овозможи да се искористи збир од техники како инфрацрвено набљудуваље и набљудуваља во видливата светлина за полесно да се забележи, техника која научниците се надеваат да ја искористат и за откривање на планети кои се поблиску до сопствените ѕвезди со помош на GPI во Чиле.

Близу инфрацрвената спектроскопска анализа за планетата беше направена со помош на спектрографот *GNIRS* монтиран на телескопот „Северен Џемини“, со што се покажа дека на површината на планетата има мала активност со што се потврдува староста на планетата. Исто така беше забележано слабо впивање на метанот во H и K спектралните ширини што пак означува дека станува збор за планета ос спектрална класа T3.5.

## Белешки

## Наводи

Категорија:Вонсончеви планети откриени во 2014 година
Категорија:Вонсончеви планети
Категорија:Риби (соѕвездие)
Категорија:Неправилни месечини
Кеплер-23b

**Кеплер-23b** — вонсончева планета која кружи околу Кеплер-23, сместена во соѕвездието Лебед. Планетата била откриена со вселенскиот телескоп Кеплер во јануари 2012.
Планетата е поголема од земјата, и нејзината орбита е многу блиску до матичната ѕвезда.

## Наводи

Категорија:Вонсончеви планети
Категорија:Лебед (соѕвездие)
Категорија:Вонсончеви планети откриени во 2012 година
Брахиоцефалична артерија

**Брахиоцефалична артерија** или **брахиоцефалично стебло** е артерија која со крв ја снабдува десната рака, вратот и главата. Таа е првата гранка на аортниот лак. Се дели на десна заедничка каротидна артерија и десна потклучна артерија. Не постои брахиоцефалична артерија на левата страна. Левата заедничка каротидна артерија и левата потклучна артерија излегуваат директно од аортниот лак.

Категорија:Артерии
Света Вероника

**Света Вероника** — христијанска светителка спомената во Новиот завет, која дванаесет години боледувала од незапирливо крвавење, која Исус Христос ја исцелил. Света Вероника со својата марама го избришала испотеното и вкрвавено лице на Исус Христос, кога тој носејќи го светиот крст одел кон Голгота. Христовиот лик со оцртал на убрусот на Света Вероника, поради што оваа светителка на иконите е прикажана со својот убрус на кој се гледа лицето на Исус Христос.

## Наводи

Категорија:Родени во 1 век
Категорија:Починати во 1 век
Категорија:Православни светци
Категорија:Светици
Категорија:Светици од 1 век
Категорија:Светци од Светата Земја
Категорија:Христијански светци од 1 век
Мнемоника

**Мнемоника** се правила и вештини за добро паметење. Мнемозина од старогрчката митологија била персонификација за меморија.

Пример за мнемоника: витамини растворливи во масти се витамините Е, К, Д и А. (мнемоника *КАДЕ*).

Категорија:Педагошка психологија
Волфов број

thumb|350px|Волфовиот број од 1750 година.
**Волфов број** — мерка што го мери бројот на сончевите дамки или групи на дамки присутни на површината на Сонцето.

Идејата за пресметување на бројот на сончеви дамки потекнува од Рудолф Волф во 1848 година во Цирих, Швајцарија, и на тој начин постапката која тој ја воведува го носи неговото име.

Со комбинирање на поединечни дамки и групи од дамки се надополнува променливоста во набљудувањата поради ситните сончеви дамки.

Вредностите за овој број се собирани и табелирани од научниците повеќе од 150 години. Од овие податоци тие заклучиле дека активноста на Сонцето т.е. бројот на сончевите дамки е цикличен и го додтигнува својот максимум на секои  9,5 до 11 години (забелешка: со употреба ан податоците од SIDC за последните 300 години  300 и со употреба на ДФТ функција на податоците се добива просечен максимум од 10,4883 години/циклус). Овој циклус првпат е забележан од Хајнрих Швабе во 1843 година.

Релативниот број на сончеви дамки R се пресметува со користење на равенството (изразен како дневен показател за сончевата активност):

: R = k(10g + s) \, 

каде:

* s е бројот на поединечни дамки,
* g е бројот на групи од дамки, 
* k е фактор кој се менува со местоположбата и инструментите кој се во употреба (ито така познат под името  *набљудувачки фактор* или пак како *сопствен коефициент на редукција* K).

## Поврзано

* Сончева активност
* Џоев закон (астрономија)

## Наводи

## Надворешни врски

* The Exploratorium's Guide to Sunspots
* RWC Belgium World Data Center for the Sunspot Index 
* NASA Solar Physics Sunspot Cycle page  and Table of Sunspot Numbers (txt)  by month since 1749 CE
* Clement Juglar and the transition from crises theory to business cycle theories 

Категорија:Сончеви појави
Категорија:Ѕвездени појави
Плимна табела

мини|десно|Плимна табела за аквариумот „Монтереј Беј“

**Плимна табела** (**плимна карта**) — предвидување кое ги покажува дневните периоди и висини на плимата и осеката, најчесто за точно определена меатоположба. Висините на плимите за време на меѓупериодите (периодот меѓу плима и осека) може приближно да се пресмета со користење на правилото на дванаесетки или попрецизно со употреба на објавена плимна крива за таа местоположба.

## Објавување и обем

Плимните табели се објавуваат во најразлични облици, како табели на хартија и табели достапни на семрежјето. Повеќето плимни табели се пресметани и објавени само за големите пристаништа, наречени и „стандардни пристаништа“, и се со времетраење од една година — стандардните пристаништа можат да бидат близу едни до други или пак оддалечени стотици километри. Периодите на плимите и осеките за малите пристаништа се пресметуваат со употреба на објавени периоди и висинските разлики меѓу „стандардни“ пристаништа и помалите пристаништа.
 
## Датуми и периоди

Датите на појава на високите плими и ниските плими, отприлика во периоди од седум дена, можат да се определат од висинара на плимите во класичните табели за плими и осеки: мал обем ги означува осекитедодека голем ги означува плимите.

На атлантското крајбрежје на северозападна Европа, периодот меѓу секоја плима и осека е со просечен период од 6 часа и 10 минути, со што се добиваат секојдневно две плими и две осеки.

## Пресметки

Предвидувањето на плимите било обременето со сложени пресметки, и во периодите пред употребата на дигиталните сметачи, табелите се добиваа со употреба на специјало наменски пресметковни машини наречени плимомери.

## Поврзано
* Плимомер

## Наводи

## Надворешни врски
* Пресметка на плимите 

Категорија:Плима и осека
Категорија:Навигација
Тематско-аперцептивен тест

**Тематско-аперцептивниот тест** (ТАТ), е проективен психолошки тест. Застапниците на оваа техника тврдат дека одговорите на лицето ги откриваат основните мотиви, грижи и начинот на кој тие го гледаат општествениот свет преку приказните што тие ги сочинуваат за двосмислени слики на луѓе. Историски, тој е меѓу најшироко истражуваните, подучувани и користени тестови.
## Наводи

Категорија:Психологија
Категорија:Психоанализа
Проективен тест

Во психологијата, **проективен тест** е тест на личноста дезајнирана да дозволи една личност да одговори на двосмислени стимули, веројатно откривајќи скриени емоции и внатрешни конфликти. Ова понекогаш е во контраст со т.н. "објективен тест", во кој одговорите се анализирани според универзален стандард (на пример, испит со повеќе избори). Одговорите на проективните тестови се содржина анализирана за значењето наместо да се заснова на претпоставки за значењето, како што е случајот со објективните тестови. Проективните тестови се темелат врз психоаналитичката психологија, која тврди дека луѓето имаат свесни и несвесни ставови и мотиви кои се надвор или скриени од свеста.

Категорија:Психологија
Категорија:Психоанализа
Јохан Лудвиг Емил Дрејер

**Јохан Лудвиг Емил Дрејер** () или **Џон Луис Емил Дрејер** (); 13 февруари 1852 - 14 септември 1926) — истакнат данско-ирски астроном.

## Живот

Роден е во Копенхаген, Данска. Татко му бил генерал-потполковник Јохан Кристофер Дрејер — министер за војна и морнарица на Данска. На возраст од 14 години почнал да се интересира за астрономијата и редовно го посетувал Ханс Шјелеруп во Копенхашката оперваторија. Се образувал во Копенхаген, но во 1874 г. се преселил во Парсонстаун, Ирска. Таму работел како помошник на лордот Роуз (син и наследник на лордот што го изградил телескопот „Парсонстаунски левијатан“).

Во 1878 г. се преселил во Дансинк, на местото на опсерваторијата на колеџот „Тринити“ при Даблинскиот универзитет и се вработил кај Роберт Ставел Бол. Во 1882 г. повторно се преселил, овојапат кај опсерваторијата во Арма и бил нејзин директор сè до пензионирањето во 1916 г. Во 1885 г. станал британски државјанин. Во 1916 г. со сопругата се преселиле во Оксфорд, каде Дрејер работел на неговото 15-томно издание на делата на Тихо Брахе.

Во 1916 г. бил награден со Златниот медал на Кралското астрономско друштво и претседателствувал со друштвотро од 1923 до 1925 г. Починал во 1926 г. во Оксфорд.

Во негова чест е наречен кратерот „Дрејер“ на темната страна на Месечината.

## Дела

Неговиот најголем придонес за астрономијата е монументалниот „Нов општ каталог“ (NGC) на маглини и ѕвездени јата (заснован на  Каталог на маглини на В. Хершел), чии бројчени ознаки се користат до денес, како и дополнителните „Индекс-каталози“.

Дрејер се занимавал и со историјата на астрономијата. Во 1890 г. објавил биографија на познатиот дански астроном Тихо Брахе, а подоцна работел како уредник на неговите дела и необјавени дописки. Друго позначајно негово дело е „Историја на планетарните системи од Талес до Кеплер“ (*History of the Planetary Systems from Thales to Kepler*, 1905).

Заедно со Херберт Хол Тарнер работел на делото „Историја на Кралското астрономско друштво 1820-1920“ (*History of the Royal Astronomical Society 1820–1920).

== Поврзано ==
* [[Список на NGC објекти]]
* [[Астрономски каталог]]
* [[Кралско астрономско друштво]]

== Наводи ==

* Alexander, A. F. O'D., "Dreyer, Johann Louis Emil," *Dictionary of Scientific Biography* 4:185-186.
* J. L. E. Dreyer, *A History of Astronomy from Thales to Kepler'', 2nd edition, Dover Publications, 1953.

## Надворешни врски
* Биографија на Ј.Л.Е. Дрејер 

Категорија:Дански астрономи
Категорија:Ирски астрономи
Категорија:Луѓе од Копенхаген
Категорија:Родени во 1852 година
Категорија:Починати во 1926 година
Категорија:Носители на Златниот медал од Кралското астрономско друштво
Категорија:Претседатели на Кралското астрономско друштво
Артур Томас Дудсон

мини|291x291пкс
**Артур Томас Дудсон** (;  - ) — британски океанограф.

## Животопис

Местото на раѓање на Артур е Бутстаун, Салфорд, неговиот татко Томас Дудсон е раководител во текстилна фабрика. Средно образование го завршил во училиштето Рочдејл па потоа во 1908 година се запишал на Универзитет во Ливерпул, дипломирајки на катедрата за хемија во 1911 г. и математика во 1912 г.. Тој бил изразито наглув и му било тешко да најде работа но започнал да работи во Феранти во Манчестер како тестирач на мерни уреди.

Во 1919 г. се преселил во Лондон за да работи на анализата на плимите и осеките и во 1929 станал помошник директор на Ливерпулската опсерваторија за анализа на плими и осеки. Од тој момент тој целосно се посветува на анализата на плимните движења претежно во океаните но исто така и во езерата, и бил прв кој создал методи за плитки води како што се естуарите.
Висината на плимата и табелите за водените струења се од голема важност за наведувањето, но овие детални движења се доста сложени.

Дудсон објавил обемен труд за неговата работа на анализата на плими во 1921 г.. Со ова се овозможил начин за создавање на плимни потенцијали кои можат да се запишат во хармониски облик.
Дудсон разликувал 388 плимни честоти. Анализите на Дудсон од 1921 г. биле засновани на тогашните месечеви теории на Е.В. Браун. Тој исто така измислил практичен систем за одредување на различни хармонични компоненти на плимно-генерирачкиот потенцијал.(Погледај Дудсонови броеви)
Дудсон исто така се вклучил во осмислувањето на уредите за предвидување на плимите, од кои најупотребувана била на пример „Doodson-Légé TPM“.

Меѓу другите работи, Дудсон исто така бил и соавтор на „Admiralty Manual of Tides“, ХМСО Лонодн 1941, (Дудсон А.Т., и Варбург Х.Д.), со второ издание во 1973 г.
Дудсон починал во Беркенхед на 10 јануари 1968 година. Бил оженет двапати.

Категорија:Британски океанографи
Категорија:Членови на Кралското друштво
Категорија:Родени во 1890 година
Категорија:Починати во 1968 година
Аортен лак

**Аортниот лак** започнува од нагорната аорта, а продолжува со надолната аорта. Има три гранки: брахиоцефаличната артерија, левата заедничка каротидна артерија, и левата потклучна артерија. Лакот на аортата се наоѓа во средноградието.

Категорија:Артерии
Патофизиологија

**Патофизиологија** или **физиопатологија** е наука која ги поврзува патологијата со физиологијата. Ако физиологијата ги проучува биолошките процеси во здрав организам, патофизиологијата ги проучува процесите во состојба на болест. За разлика од патологијата која ги проучува морфолошките промени при одредена болест, патофизиологијата ги проучува функционалните промени на ткивата, органите и целиот организам кои настануваат при појава на болест.

Категорија:Патофизиологија
Медал на честа (Македонија)

**Медал на честа** — медал на Македонија за чест.

## Особености
Изгледот на ликовно-графичкото решение на медалот на честа сè уште не е дефиниран и покрај спроведени два конкурса за избор на ликовно-графичко решение.

## Критериуми
Медал на честа се доделува на припадниците на безбедносните сили на Република Македонија за достигнувања во раководењето и командувањето со безбедносните сили при што дале придонес во развојот, угледот и унапредувањето во извршувањето на обврските и задачите кои произлегуваат од службата.

## Наводи

Одликувања и признанија

Македонија
Антифашистички фронт на жените

десно|мини|Македонки гласаат на избори за собранијата на Југославија и СР Македонија во 1945 година.
**Антифашистичкиот фронт на жените (АФЖ)** — движење на жените за време на Втората светска војна во Македонија и претходник на неколку денешни феминистички организации во Република Македонија. Тоа движење било формирано од доброволци во 1942 година на Првата земска конференција на АФЖ во Босански Петровац (6-8 декември 1942 година), заедно со други Антифашистички фронтови на жените во Југославија и било едно од само четири исто така да стане организирано движење на отпорот.

## Почетоци
Првите никулци на АФЖ се сретнуваат во комисиите за работа со жените, формирани пред почетокот на Втората светска војна, како дел од месните комитети на КПЈ во Македонија, чија дејност била многу слична со дејноста на одборите на АФЖ (кои се фомрирале подоцна).

Во пролетта 1943 година, бил оформен првиот одбор на АФЖ во Кавадарци. До одржувањето на првата конститутивна конференција на АФЖ на Македонија (15 декември 1944 година во Скопје), скоро целата земја била покриена со мрежата на АФЖ.

На конститутивната седница биле избрани: *Главен одбор на АФЖ*, *Извршен одбор* и *Пленум*. Орган на АФЖ станало списанието *Македонка*, чиј прв број се појавил во ноември 1944 година и тоа е првото женско списание на македонски јазик.

Најистакнатата фигура во движењето била Веселинка Малинска, одликуван ветеран на НОБ на Македонија и учесник на АСНОМ чиј татко бил дел од Илинденското востание во 1903 година.

Движењето било тесно поврзано со организацијата на Грчката граѓанска војна, Народноослободителниот фронт во која имало значителен број жени партизанки. Организацијата, како и нивните сојузници, Народноослободителниот фронт и Ослободителната народна Младинска Асоцијација на грчка Македонија, биле етикетирани како "бандити" од страна на грчката влада по Втората светска војна.

## Повоена активност на АФЖ
Доминантна цел на АФЖ било да го подобри образованието на жените и зголемување на нивната стапка на писменост, бидејќи мнозинството на неписмени во тоа време биле жени.

Како посебна општествено-политичка организација, АФЖ дејствувала до 1953 година, кога се трансформирала во *[[Сојуз на женските друштва на Македонија]]*. Во 1961 година Сојузот се преименувал во *Конференција за општествена активност на жената - КОАЖ*, а набрзо потоа во името ја внел и додавката положба, односно *[[Конференција за општествена активност и положба на жената - КОПАЖ]].*

Во 1991 година Организацијата престанала да постои, а за нејзина наследничка се прогласила ''Организацијата на жените на Македонија (ОЖМ)''.

## Наводи

## Надворешни врски
* „Вториот конгрес на Антифашискиот фронт на жените от Македонија“, 1948

Категорија:Македонија во Втората светска војна
Категорија:Феминистички организации во Македонија
Категорија:Антифашистички организации
Категорија:Жени во војна